บาทเปิด 33.02 บาทต่อดอลลาร์ แนวโน้มอ่อนค่า
เงินบาทเปิดตลาด 33.02 บาทต่อดอลลาร์ แนวโน้มอ่อนค่าหลังตัวเลขโควิดในประเทศพุ่งสูง รอประชุมกนง.บ่ายนี้
4 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.02 บาทดอลลาร์ จากเย็นวานนี้ที่ระดับ 33.02 บาท/ดอลลาร์แนวโน้มเงินบาทอ่อนค่าจากสถานการณ์การแพร่ระบาดของโควิด-19 โดยวันนี้ตัวเลขผู้ติดเชื้อทำนิวไฮทะลุ 20,000 ราย/วัน ประกอบกับช่วงบ่ายตลาดรอดูผลการประชุมของคณะกรรมการนโยบายการเงิน (กนง.) โดยคาดว่าจะคงอัตราดอกเบี้ยไว้ที่ 0.50%ตามเดิม"ล่าสุด เงินบาทแตะที่ 33.08 บาท/ดอลลาร์ ซึ่งถือว่าเป็นระดับที่อ่อนค่าสุดนับตั้งแต่ 2 เม.ย. ปีที่แล้ว นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.00 - 33.15 บาท/ดอลลาร์